**PROVEDBENI PLAN ORGANIZACIJE NASTAVE ZA UČENIKE OD 5. DO 8. RAZREDA na početku školske godine 2020./2021.**

1. **HODOGRAM AKTIVNOSTI PRIPREME NASTAVE U ŠKOLI**
   1. Upoznati roditelje s Uputama HZJZ-a, Preporukama Ministarstva znanosti i obrazovanja te Okvirnim planom provođenja nastave OŠ Starigrad na početku školske godine 2020./2021.
   2. Provođenje ankete među roditeljima za organizaciju marende
   3. Analiza ankete
   4. Organizacija i priprema prostora

* Četvrtak, 3. 9. sastanak s tehničkim osobljem i davanje zaduženja za pripremu prostora
  1. Naputci učiteljima za organizaciju nastave u okolnostima epidemije
  2. Izrada rasporeda sati prilagođenog uvjetima u epidemiji
  3. Organizacija školske marende
  4. Organizacija produženog boravka

1. **NASTAVA U ŠKOLI**

Rad u školama u sadašnjim epidemiološkim uvjetima smatra se jednako sigurnim kao i boravak kod kuće te se omogućuje uključivanje svih učenika od 5. do 8. razreda u nastavni proces koji će se organizirati u školi, uz neophodno osiguravanje fizičkog razmaka (koliko je to moguće s obzirom na razvojnu dob učenika)

* 1. **Tko ne smije dolaziti u školu?**

Učenici i djelatnici koji imaju simptome zarazne bolesti (povišena tjelesna temperatura, kašalj, poteškoće u disanju, poremećaj osjeta njuha i okusa, grlobolja, proljev, povraćanje), kojima je izrečena mjera samoizolacije ili imaju saznanja da su zaraženi s COVID-19.

* 1. **Organizacija rada**

Nastava će se organizirati u jutarnjoj smjeni s početkom u 8.00 sati.

Nastavni sat će trajati 45 minuta.

Dopunska nastava, dodatna nastava i izvannastavne aktivnosti se mogu održavati samo na način da se ne miješaju učenici različitih razrednih odjela (svaki tjedan s učenicima jednog razrednog odjela ili u hibridnom modelu – učenici jednog odjela u školi, a drugog na daljinu).

Nastava tjelesne i zdravstvene kulture održavat će se, kad god je to moguće, na otvorenom prostoru izbjegavajući vježbe i igre koje uključuju direktan kontakt učenika.

Kod organizacije nastave Glazbene kulture treba paziti da učenici prilikom izvođenja aktivnosti pjevanja ne budu okrenuti licem u lice.

Fizički kontakt učenika iz različitih razrednih odjela treba smanjiti koliko je moguće. Svaki razredni odjel boravi u svojoj učionici u kojoj će se klupe razmjestiti na udaljenost od 1.5 metra. Učenik sjedi uvijek na istom mjestu u učionici**.**

Prolaz i boravak učenika u zajedničkim prostorijama (hodniku, toaletu) treba, koliko je to moguće, smanjiti, a prilikom korištenja zajedničkih prostora učenici moraju nositi maske.

Za korištenje školske knjižnice, učenici će dobiti raspored.

Učenik smije koristiti samo svoj pribor za rad.

1. **ORGANIZACIJA PROSTORA – UČENICI I UČITELJI**

Svaki razredni odjel će imati nastavu u jednoj učionici. Školske klupe razmiču se tako da djeca sjede na što većoj udaljenosti (po mogućnosti 1.5 m).

RASPORED UČIONICA

5. RAZRED – UČIONICA NA KATU

6. RAZRED – UČIONICA PRIZEMLJE (KUHINJA)

7. RAZRED – UČIONICA PRIZEMLJE (GLAVNI ULAZ- 1. UČIONICA DESNO)

8. RAZRED – UČIONICA PRIZEMLJE (PREKO PUTA KUHINJE)

Nastava informatike će se održavati u učionici informatike. Učionica će se nakon svake grupe učenika, a prije ulaska druge grupe, dezinficirati.

Nastava tjelesne i zdravstvene kulture će se, po mogućnosti, održavati na otvorenom. Učenici će onoga dana kada i maju tjelesnu i zdravstvenu kulturu doći u školu u sportskoj odjeći i obući, kako bi se izbjeglo presvlačenje u svlačionicama.

U toaletu istovremeno može biti tri učenika. Kako bi se izbjegle gužve kod korištenja toaleta na malom odmoru, učenike je moguće pustiti na obavljanje nužde i tijekom sata.

***Na donjem*** *katu učenici 5. razreda neka koriste toalet na kraju nastavnog sata, učenici 6. razreda na malom odmoru, učenici 7. razreda na početku sata, a učenici 8. razreda tijekom sata.*

Raspored korištenja toaleta nalazit će se na vratima učionice svakog razrednog odjela.

* 1. **ODRŽAVANJE PROSTORA**

Prostor će se svakodnevno **dezinficirati** dva puta i to prije početka nastave i nakon završetka nastave. Dezinficirati se moraju sve korištene površine: pod, klupe, kvake, tipkovnice, konzole, slavine u kuhinji i sanitarnim čvorovima, tipke vodokotlića, daljinski upravljači, prekidači za struju, … Svi koji u školu unose mobitel, moraju ga dezinficirati nakon ulaska u zgradu.

Nakon održavanja nastave prostor se prije dezinfekcije mora **očistiti**.

Prije i nakon održavanja nastave prostor će **prozračivati** spremačica, a tijekom nastave učiteljica. Zajedničke prostorije kao što su hodnici i sanitarni čvorovi, spremačice će provjetravati dok su učenici na nastavi.

1. **DOLAZAK UČENIKA U ŠKOLU**

U školu učenici dolaze i odlaze *sami ili organiziranim prijevozom*  kao što bi dolazili da nema epidemije.

* 1. **POSTUPANJE UČENIKA I UČITELJA PO ULASKU U ŠKOLU**

**Učitelji** dolaze u školu 20 minuta prije početka nastave. Pri dolasku u školu moraju dezinficirati ruke i potplate na ulazu u školu, izmjeriti tjelesnu temperaturu i upisati u tablicu evidenciju vrijednosti izmjerene tjelesne temperature. Odmah nakon što obave mjere dezinfekcije dočekuju učenike kod kojih imaju prvi sat i vode računa jesu li učenici proveli mjere dezinfekcije. *Učitelji se ne okupljaju u zbornici.*

Na izlazu iz škole učitelji ponovo mjere tjelesnu temperaturu i vrijednost upisuju u tablicu.

**5. RAZRED**

Učenici ulaze na **glavni ulaz**.

Na ulazu dezinficiraju potplate.

Peru ruke sapunom ili dezinficiraju sredstvom za dezinfekciju.

Ulaze u učionicu u kojoj čekaju početak nastave.

**6.RAZRED**

Učenici ulaze na **sporedni ulaz.**

Na ulazu dezinficiraju potplate.

Peru ruke sapunom ili dezinficiraju sredstvom za dezinfekciju.

Ulaze u učionicu u kojoj čekaju početak nastave.

**7. RAZRED**

Učenici ulaze na glavni ulaz**.**

Na ulazu dezinficiraju potplate.

Peru ruke sapunom ili dezinficiraju sredstvom za dezinfekciju.

Ulaze u učionicu u kojoj čekaju početak nastave.

**8. RAZRED**

Učenici ulaze **na sporedni ulaz**.

Na ulazu dezinficiraju potplate.

Peru ruke sapunom ili dezinficiraju sredstvom za dezinfekciju.

Ulaze u učionicu u kojoj čekaju početak nastave.

U svakoj učionici bit će postavljeno sredstvo za dezinfekciju ruku.

Prostor učionice će se redovito prozračivati i to spremačica prije i nakon nastave i učitelj/ učiteljica tijekom nastave.

1. **PRIJEVOZ UČENIKA**

Prijevoz učenika će biti organiziran poštujući epidemiološke mjere propisane za javni prijevoz (nošenje maske i održavanje fizičke distance) a prema redu vožnje:

**POLAZAK**MARIJA MAGDALENA

LJUBOTIĆ

KRAPIĆI

SELINE

**POVRATAK**

Učenik će prvog dana nastave dobiti broj sjedala u autobusu te svakoga dana mora sjediti na sjedalu prema broju kojeg je dobio prvoga dana. Učenici iz iste obitelji mogu sjediti jedan pored drugoga. Isto tako, poželjno je da učenici istoga razrednog odjela sjede jedan pored drugog, uz poštivanje epidemioloških mjera.

1. **MLIJEČNI OBROK (MARENDA)**

Učenicima koji će primati marendu, ona će biti ostavljena na stolu ispred učionice koji će prethodno biti dezinficiran. Priprema marende vršit će se uz strogo pridržavanje epidemioloških mjera, a prema protokolu koji je donijela Škola.

1. **ZAŠTITA UČENIKA**

Nošenje maske za učenike je *obavezno ako učenik razvije znakove bolesti* tijekom boravka u školi, *u javnom prijevozu* i *dok prolazi hodnikom* i *koristi* ostale zajedničke prostorije kao što su *toalet i knjižnica.*

Maske se preporučaju učenicima s kroničnim bolestima (respiratornim, kardiovaskularnim, malignim, dijabetesom, imunodeficijencijama). Odluku o nošenju maski učenicima s nekom od kroničnih bolesti donosi liječnik primarne zdravstvene zaštite.

Učenici uz pomoć učitelja i roditelja moraju razviti rutinu dezinfekcije ruku. Ruke je obavezno prati i/ili dezinficirati prije ulaska u učionicu, prije jela, nakon korištenja toaleta, nakon dolaska izvana, i uvijek kada ruke izgledaju prljavo.

Učenicima se preporučuje da nepotrebno ne dodiruju površine i predmete.

**Učenik je prije polaska u školu dužan izmjeriti tjelesnu temperaturu te u slučaju povišene tjelesne temperature ne dolazi u školu, već se javlja ravnateljici (369 153), izabranom pedijatru ili obiteljskom liječniku radi odluke o testiranju na COVID-19.**

Ako učenik razvije simptome COVID infekcije tijekom boravka u školi učitelj će odmah obavijestiti roditelje, koji moraju u najkraćem roku doći po dijete. Učenik će do dolaska roditelja biti zbrinuto u posebnoj prostoriji.

Preporuku za dolazak učenika s drugim bolestima u školu daje školski liječnik ili liječnik obiteljske medicine.

Učenike treba poticati na fizičku distancu, higijenu ruku, ne dodirivanje usta, nosa, očiju i lica te da pri kihanju i kašljanju treba okrenuti lice od drugih osoba.

Učenici ne smiju međusobno dijeliti pribor za jelo niti školski pribor.

Učenike, u školi i kod kuće, treba upozoravati da je svaki oblik ruganja ili negativnog obilježavanja učenika koji je moguće zaražen korona virusom ili zbog neke druge bolesti mora nositi masku u učionici, neprihvatljivo ponašanje i može rezultirati izricanjem pedagoške mjere.

1. **ZAŠTITA DJELATNIKA**

Svi djelatnici su obvezni mjeriti tjelesnu temperaturu svaki dan prije dolaska na posao te u slučaju povišene tjelesne temperature ne dolaze na posao, već se telefonom javljaju ravnateljici i izabranom liječniku obiteljske medicine.

Kod dolaska i odlaska s posla, svi djelatnici mjere tjelesnu temperaturu beskontaktnim toplomjerom.

Na ulazu u zgradu nalazit će se beskontaktni toplomjer. Svaki djelatnik će izmjeriti sebi temperaturu i upisati u evidencijsku tablicu.

U slučaju povišene tjelesne temperature kod zaposlenika, ravnateljica škole će obavijestiti liječnika i postupiti prema uputama HZJZ-a.

Učitelji su obavezni nositi maske:

*kod komunikacije s drugim djelatnicima,*

*kod komunikacije s roditeljima (u izvanrednim okolnostima kada je roditeljima dopušten dolazak u školu),*

*u javnom prijevozu,*

*predmetni učitelji koji predaju u razrednoj nastavi,*

*ako ima potrebu približiti se učeniku radi pregleda uratka ili pružanja pomoći,*

*kod prolaska hodnikom.*

Djelatnici se izvan ustanove i nakon radnog vremena moraju pridržavati općih uputa socijalnog distanciranja i održavanja higijene.

1. **POMOĆNICI U NASTAVI**

Pomoćnik u nastavi ubraja se u ukupan broj osoba u razrednom odjelu.

U odnosu na druge učenike u razrednom odjelu i školi pomoćnik je dužan:

* Pridržavati se svih pravila fizičke udaljenosti,
* Dosljedno provoditi pojačanu osobnu higijenu,
* Poticati na pojačanu higijenu i fizički razmak svih učenika.

Pomoćnik je dužan nositi masku.

Kod pomaganja djetetu pri održavanju osobne higijene koristi jednokratne rukavice.

1. **SURADNJA S RODITELJIMA**

Roditeljima nije dozvoljen ulazak u školu, osim u iznimnim situacijama

Roditeljski sastanci će se održavati na daljinu, na način na koji to odredi razrednik.

Iznimno od ovog pravila, u školi se može organizirati roditeljski sastanak za roditelje 5. razreda, uz strogo poštivanje epidemioloških mjera.

Individualni razgovori s predmetnim učiteljima i razrednicima će se održavati na daljinu. Predmetni učitelji i razrednici će imati termin za „razgovor“ s roditeljima koji će biti objavljen na web stranici škole. Roditelji će učiteljima svoja pitanja i probleme iznositi putem elektroničke pošte, a učitelji će u terminu individualnih razgovora odgovarati roditeljima.

Prema potrebi moguća je komunikacija telefonom u radnom vremenu učitelja.

U Starigradu, 1. rujna 2020. godine

Ravnateljica:

Jadranka Marasović, dipl. pedagog